Unikko-kuosinen tyynyliina on valmistettu luomupuuvillakrepistä, jonka lankaluku on 177 TC. Puuvillakrepille tunnusomainen kevyesti aaltoileva pinta antaa tyynyliinalle eläväisen ja miellyttävän tuntuman. Pintarakenteen voimakkuus voi vaihdella hieman tuotteiden välillä, mikä tekee jokaisesta tuotteesta yksilöllisen. Unikko-kuosi edustaa luovuutta ja rohkeutta. Maija Isola suunnitteli Unikon aikana, jolloin kukka-aiheet eivät vielä olleet tavallinen osa Marimekon kuosimaailmaa. Hänen kiinnostuksensa kukkiin johti kokonaisen sarjan vahvoja ja omaleimaisia kukkakuoseja.